open-index/open-wikipedia-markdown huggingface dataset:
მიკრონეზიის პრეზიდენტი

**მიკრონეზიის პრეზიდენტი** — მიკრონეზიის ფედერაციული შტატების სახელმწიფოს მეთაური. თანამდებობა დაარსდა 1979 წელს. ირჩევენ 4 წლის ვადით.

## დიაგრამა

ImageSize = width:1200 height:auto barincrement:12
PlotArea = top:10 bottom:50 right:350 left:20
AlignBars = late

DateFormat = yyyy
Period = from:1979 till:2025
TimeAxis = orientation:horizontal
ScaleMajor = unit:year increment:10 start:1979

Colors =
  id:indep value:rgb(0.5,0.5,0.5)   legend: ასოციაცია
  id:self  value:rgb(0.5,0.5,1)   legend: თვითმმართველობა
Legend = columns:3 left:150 top:24 columnwidth:100

TextData =
  pos:(20,27) textcolor:black fontsize:M
  text:"ისტორიის პერიოდი:"

BarData =
  barset:PM

PlotData=
  width:5 align:left fontsize:S shift:(5,-4) anchor:till
  barset:PM

 from: 1979 till: 1986 color:self text:"ნაკაიამა" fontsize:10
 from: 1986 till: 1987 color:indep text:"ნაკაიამა" fontsize:10
 from: 1987 till: 1991 color:indep text:"ჰეგლელგემი" fontsize:10
 from: 1991 till: 1996 color:indep text:"ოლტერი" fontsize:10
 from: 1996 till: 1999 color:indep text:"ნენა" fontsize:10
 from: 1999 till: 2003 color:indep text:"ფოლკემი" fontsize:10
 from: 2003 till: 2007 color:indep text:"ურუსემალი" fontsize:10
 from: 2007 till: 2015 color:indep text:"მორი" fontsize:10
 from: 2015 till: 2019 color:indep text:"კრისტიანი" fontsize:10
 from: 2019 till: 2021 color:indep text:"პანუელო" fontsize:10

## მიკრონეზიის პრეზიდენტების სია 
## რესურსები ინტერნეტში
* მიკრონეზიის ისტორიის ქრონოლოგია

კატეგორია:ოკეანეთის ქვეყნების პრეზიდენტები
*
კატეგორია:მიკრონეზიის ფედერაციული შტატები
ბოგონგი (მთა)

**ბოგონგი** () — მთა სამხრეთ ავსტრალიაში, ალპაინის ეროვნული პარკის ტერიტორიაზე. იგი ვიქტორიას შტატის უმაღლესი მწვერვალია, რომლის სიმაღლეა 1986 მეტრი ზღვის დონიდან. მდებარეობს ავსტრალიის ალპებში, ქალაქ მელბურნიდან ჩრდილო-აღმოსავლეთით 240 კმ-ში. მთაზე პირველად ავიდა ფერდინანდ მიულერი 1854 წელს. 

## სქოლიო
კატეგორია:ვიქტორიას შტატის მთები
ჩარლზ კერტისი

**ჩარლზ კერტისი** (*ინგლ.:* Charles Curtis) (დ. 25 იანვარი, 1860 —  გ. 8 თებერვალი, 1936) — ამერიკელი პოლიტიკოსი, აშშ-ის ვიცე-პრეზიდენტი 1929–1933 წლებში, რესპუბლიკელი. აშშ-ის სენატის უმრავლესობის ლიდერი 1924-1929 წლებში.

## რესურსები ინტერნეტში
* ვიცე-პრეზიდენტ ჩარლ კერტისის საიტი 

კატეგორია:აშშ-ის ვიცე-პრეზიდენტები
კატეგორია:აშშ-ის სენატორები
კატეგორია:აშშ-ის წარმომადგენელთა პალატის წევრები
კატეგორია:დაბადებული  25 იანვარი
კატეგორია:დაბადებული 1860
კატეგორია:გარდაცვლილი 8 თებერვალი
კატეგორია:გარდაცვლილი 1936
გჟეგოჟ ფიტელბერგი

right|thumb|გჟეგოჟ ფიტელბერგი
**გჟეგოჟ ფიტელბერგი** (; დ. 18 ოქტომბერი, 1879, დაუგავპილსი, ლატვია — გ. 10 ივნისი, 1953, კატოვიცე, პოლონეთი) — პოლონელი დირიჟორი, მევიოლინე, კომპოზიტორი. 1891–96 წლებში სწავლობდა ვარშავის მუსიკალურ ინსტიტუტში. 1896 წლიდან ვიოლინოზე უკრავდა „ტეატრ ვიელკის“ ორკესტრში, 1901 წლიდან — ფილარმონიურ ორკესტრში, 1904 წლიდან გამოვიდა, როგორც დირიჟორი. იყო შემოქმედებითი ჯგუფის „ახალგაზრდა პოლონეთის“ ერთ–ერთი დამაარსებელი. 1914–19 წლებში საოპერო სპეკტაკლებს ხელმძღვანელობდა პეტროგრადში, 1920–21 წლებში — მოსკოვში. 1921–24 წლებში დირიჟორობდა ე.წ. რუსული სეზონების სპეკტაკლებს საზღვარგარეთ. 1923–34 წლებში ხლემძღვანელობდა „ტეატრ ვიელკისა“ და ფილარმონიის ორკესტრებს ვარშავაში. 1934 წელს დააარსა და ხელმძღვანელობდა (1939 წლამდე) პოლონეთის რადიოს ორკესტრს კატოვიცეში. 1939–47 წლებში ცხოვრობდა აშშ-ში.

## ლიტერატურა
კატეგორია:პოლონელი დირიჟორები
კატეგორია:პოლონელი მევიოლინეები
კატეგორია:პოლონელი კომპოზიტორები
კატეგორია:დაბადებული 18 ოქტომბერი
კატეგორია:დაბადებული 1879
კატეგორია:გარდაცვლილი 10 ივნისი
კატეგორია:გარდაცვლილი 1953
ანდრონიკე (სამოცდაათთაგანი)

thumb|ანდრონიკე მოციქული წმინდა ათანასესთან და წმინდა იუნიასთან
**მოციქული ანდრონიკე** () — ქრისტეს მოციქული,  პანონიის ეპისკოპოსი, მართლმადიდებელი ეკლესიის წმინდანი, ხსენების დღე არის ძველი სტილით 17 მაისი, ახალი სტილით — 30 მაისი. 

წმიდა მოციქული ანდრონიკე და თანამდგომი მისი იუნია (I საუკუნე) წმინდა პავლე მოციქულის ნათესავები იყვნენ. მათ მოღვაწეობას ახსენებს მოციქული რომაელთა მიმართ ეპისტოლეში:  წმინდა ანდრონიკეს ხელი დაასხეს პანონიის ეპისკოპოსად. მათ ქადაგებით მოიარეს სხვა ქვეყნებიც. წმინდანთა მოღვაწეობის შედეგად წარმართები ქრისტიანდებოდნენ, ანადგურებდნენ საკერპოებს და მათ ნაცვლად ქრისტიანულ ტაძრებს აშენებდნენ. ცნობილია, რომ ისინი მოწამეობრივად აღესრულნენ ქრისტესთვის.

V საუკუნეში იმპერატორების არკადიუსისა და ჰონორიუსის დროს მოხდა მათი წმინდა ნაწილების აღმოყვანება. შემდგომ ამ ადგილას აშენდა დიდი ტაძარი.

## იხილეთ აგრეთვე 
* ქრისტეს სამოცდაათი მოციქული

## ლიტერატურა 
* წმიდანთა ცხოვრება, ტომი II, თბილისი, 2001 წ.

კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
კატეგორია:დაბადების წელი უცნობია
ფოცხოვი

მინი|მერეს ციხესიმაგრის ნანგრევები ფოცხოვშიჯაბა ლაბაძის ფოტო
**ფოცხოვი** — ადმინისტრაციულ-ტერიტორიული ერთეული, ხეობა შუა საუკუნეების საქართველოში, ისტორიულ სამცხეში (ახლანდელი თურქეთის ტერიტორია). ეკუთვნოდა ჯაყელთა ფეოდალურ საგვარეულოს. მოგვიანებით ჯაყელთა განაყოფი შტოს — ბოცოსძეთა სამფლობელო. ფოცხოვის მნიშვნელოვანი ციხესიმაგრეები იყო ყველისციხე და ჯაყის ციხე. აქვე იყო წურწყაბის საეპისკოპოსო ტაძარი. XVI საუკუნეში ფოცხოვი საქართველოს სხვა ტერიტორიებთან ერთად ოსმალეთმა დაიპყრო. შეიქმნა ადმინისტრაციული ერთეული ფოცხოვის ლივა, რომელიც იყოფოდა მზვარისა და ჩილდირის. ქვეადმინისტრაციულ ერთეულებად.

1878 წლიდან შედიოდა რუსეთის იმპერიაში, ყარსის ოლქის არტაანის ოკრგუში ფოცხოვის უბნის სახით. რუსეთთან შეერთებას მოჰყვა მოსახლეობის ემიგრაცია მუჰაჯირობის სახით. 1907 წლის მონაცემებით ფოცხოვის უბნიდან გადასახლდა 3752 სული  1917 წლისთვის მოსახლეობა იყო 15 ათას ადამიანი, ქართველები.

## ლიტერატურა
*
**სიხარულიძე ი.,* ტბელ აბუსერიძე, თბ., 1963;

## სქოლიო
კატეგორია:საქართველოს ისტორიულ-გეოგრაფიული მხარეები
ბიმბერის პიკი

**ბიმბერის პიკი** () — მთა სამხრეთ ავსტრალიაში კოსციუშკოს ეროვნულ პარკში. იგი ფედერალური ტერიტორიის უმაღლესი მწვერვალია, რომლის სიმაღლეა 1913 მეტრი ზღვის დონიდან. მდებარეობს ბრინდაბელის ქედზე. ადმინისტრაციულად მოქცეულია ფედერალური ტერიტორიისა და ახალი სამხრეთი უელსის ტერიტორიების საზღვარზე. 

## სქოლიო
კატეგორია:ფედერალური ტერიტორიის მთები
კატეგორია:ახალი სამხრეთი უელსის მთები
ბარტლ-ფრირი (მთა)

**ბარტლ ფრირი** () — მთა აღმოსავლეთ ავსტრალიაში, ვურუნურანის ეროვნული პარკის ტერიტორიაზე. იგი ქვინზლენდის შტატის უმაღლესი მწვერვალია, რომლის სიმაღლეა 1622 მეტრი ზღვის დონიდან. მთა მდებარეობს ბელენდენ-კერის ქედის აღმოსავლეთ კალთებზე. აგებულია გრანიტებით.

## სქოლიო
კატეგორია:ქვინზლენდის მთები
ფოცხოვისწყალი

**ფოცხოვისწყალი**, *ფოცხოვი* () — მდინარე სამცხე-ჯავახეთის მხარის ახალციხის მუნიციპალიტეტში. სათავე აქვს თურქეთში, არტაანის პროვინციის პოსოფის რაიონში, არსიანის ქედის აღმოსავლეთ კალთაზე, ზღვის დონიდან 2720 მეტრზე. მარცხნიდან ერთვის მდინარე მტკვარს საქართველოს ტერიტორიაზე. სიგრძე 64 კმ. მდინარის აუზის ფართობი 1840 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზფხულზე, წყალმოვარდნები – აგვისტო–ნოემბერში, მდგარი წყალმცირობა – დეკემბერ–თებერვალში. გაზაფხულზე მოდის წლიური ჩამონადენის დაახლოებით 54 %, ზაფხულზე – 25 %, შემოდგომაზე – 12 %, ზამთარზე – 9 %–მდე. ყინულნაპირისი, თოში და ძგიფი დეკემბრიდან შუა მარტამდეა, საშუალო წლიური ხარჯი შესართავთან 22,4 მ³/წმ.

იყენებენ ჰესის, წისქვილების ასამუშავებლად, სარწყავად.

## ლიტერატურა
კატეგორია:თურქეთის მდინარეები
კატეგორია:სამცხე-ჯავახეთის მხარის მდინარეები
კატეგორია:მტკვრის შენაკადები
ვუდროფი (მთა)

**ვუდროფი** () — მთა სამხრეთ ავსტრალიაში. იგი სამხრეთი ავსტრალიის შტატის უმაღლესი მწვერვალია, რომლის სიმაღლეა 1435 მეტრი ზღვის დონიდან. მდებარეობს მასგრეივის ქედის სამხრეთ კალთებზე. 

## სქოლიო
კატეგორია:სამხრეთ ავსტრალიის მთები
მეჰარი

**მეჰარი** () — მთა დასავლეთ ავსტრალიაში, კარიჯინის ეროვნული პარკის ტერიტორიაზე. იგი დასავლეთი ავსტრალიის შტატის უმაღლესი მწვერვალია, რომლის სიმაღლეა 1249 მეტრი ზღვის დონიდან. მდებარეობს ჰამერსლის ქედზე. სახელი ეწოდა უილიამ თომას მეჰარის (1912-1967) პატივსაცემად.

## რესურსები ინტერნეტში 
* მეჰარი — ინფორმაცია 

კატეგორია:დასავლეთ ავსტრალიის მთები
რელფ ფოქსი

**რელფ ფოქსი** (; დ. 30 მარტი, 1900 ჰალიფაქსი, ინგლისი — გ. 28 დეკემბერი, 1936, ესპანეთი) — ინგლისელი პუბლიცისტი, ისტორიკოსი და ლიტერატურათმცოდნე. დაიღუპა ესპანეთის სამოქალაქო ომში (1936–1939). აღსანიშნავია მისი ნარკვევებისა და მოთხრობების წიგნი „სტეპების ხალხი“ (1925), რომანი „ცის შტურმი“ (1928), წიგნი „რომანი და ხალხი“ (გამოქვეყნდა 1937 წელს).

## ლიტერატურა
კატეგორია:ინგლისელი მწერლები
კატეგორია:ინგლისელი პუბლიცისტები
კატეგორია:ინგლისელი ისტორიკოსები
კატეგორია:ინგლისელი ლიტერატურათმცოდნეები
კატეგორია:დაბადებული 1900
კატეგორია:გარდაცვლილი 1936
კატეგორია:მწერლები ანბანის მიხედვით
ზილი (მთა)

**ზილი** () — მთა ცენტრალურ ავსტრალიაში. იგი ჩრდილოეთ ტერიტორიის შტატის უმაღლესი მწვერვალია, რომლის სიმაღლეა 1531 მ ზღვის დონიდან. მდებარეობს მაკ-დონელის ქედზე. მთას სახელი მიანიჭა მოგზაურმა ერნესტ ჯაილსმა 1872 წელს. ავსტრალიელი აბორიგენების ენაზე მთის ადგილობრივი სახელწოდებაა ურლათერკე. 

## სქოლიო
კატეგორია:ჩრდილოეთ ტერიტორიის მთები
ოსა (მთა)

**ოსა** () — მთა სამხრეთ ავსტრალიაში, ტასმანიის შტატის უმაღლესი მწვერვალი. სიმაღლე 1617 მეტრი ზღვის დონიდან. მდებარეობს პელიონის ქედზე, კუნძულის ცენტრალურ ნაწილში, კრეიდლ-მაუნტინ-ლეიკ-სენტ-კლერის ეროვნული პარკის ტერიტორიაზე. აგებულია იურული ასაკის დოლერიტებით.  

## სქოლიო
კატეგორია:ტასმანიის მთები
ათანასე (ჩახვაშვილი)

**მიტროპოლიტი ათანასე**, **სქიმმიტროპოლიტი ეფრემი** (ერისკაცობაში  **ანზორ იორამის ძე ჩახვაშვილი**; დ. 4 თებერვალი, 1936, კარდანახი, გურჯაანის მუნიციპალიტეტი — გ. 9 აგვისტო, 2012) — რუსთავისა და მარნეულის ეპარქიის მიტროპოლიტი 1996 წლიდან, 2009 წლამდე.

1953 წელს დაამთავრა სიღნაღის საშუალო სკოლა. მისი ბავშვობა დაემთხვა მეორე მსოფლიო ომის პერიოდს. 1953–1957 წლებში ანზორ ჩახვაშვილი შრომით საქმიანობას ეწეოდა კარდენახის კოლმეურნეობაში, 1957–1959 წლებში მსახურობდა საბჭოთა არმიის რიგებში. 1959–1962 წლებში სწავლობდა სიღნაღის ზოოვეტრინარულ ტექნიკუმში. 1963 წელს მცხეთაში უწმიდესისა და უნეტარესის, სრულიად საქართველოს კათოლიკოს-პატრიარქის ეფრემ II-ის ლოცვა-კურთხევით გაიხსნა სამოძღვრო კურსები, რომელიც სულ მალე სასულიერო სემინარიად გადაკეთდა. მისი რექტორი იყო შემოქმედელი ეპისკოპოსი ილია (შიოლაშვილი). 1965 წელს ანზორ ჩახვაშვილი ჩაირიცხა სასულიერო სემინარიაში, რომელიც დაამთავრა 1967 წელს და ამავე წლის 25 დეკემბერს სრულიად საქართველოს კათოლიკოს-პატრიარქმა, უწმიდესმა და უნეტარესმა ეფრემ II-მ დიაკვნად აკურთხა და სახელი ანდრია უწოდა. კურთხევის შემდეგ ანდრია სიონის საპატრიარქო ტაძარში განაწესეს. 1968 წელს ალავერდელი ეპისკოპოსის რომანოზის (პეტრიაშვილი) წერილობითი თხოვნის საფუძველზე გაიწვიეს ალავერდის ეპარქიაში. მეუფე რომანოზმა აკურთხა მღვდლად და განწესებულ იქნა ბოდბის წმიდა ნინოს ეკლესიაში მეორე მღვდლად. 1969–1970 წლებში მსახურობდა თელავის ღვთაების ეკლესიაში, ხოლო 1971–1979 წლებში გურჯაანის რაიონის სოფელ ველისციხის ღვთისმშობლის სახელობის ეკლესიის წინამძღვარი იყო.

1978 წლის 14 დეკემბერს საქართველოს საპატრიარქო რეზიდენციაში შედგა წმიდა სინოდის სხდომა, სადაც ბოდბის ეპარქიის ეპისკოპოსობის კანდიდატად წამოყენებულ იქნა სიონის საპატრიარქო ტაძრის დეკანოზი ანდრია ჩახვაშვილი. 15 დეკემბერს მამა ანდრია აღიკვეცა ბერად და ეწოდა სახელი ათანასე, 17 დეკემბერს იგი აყვანილ იქნა არქიმანდრიტის ხარისხში, 24 დეკემბერს სვეტიცხოვლის საპატრიარქო ტაძარში ბოდბელ ეპისკოპოსად აკურთხეს.

1986 წლიდან 1996 წლამდე ბოდბელი მთავარეპისკოპოსის წოდებას ატარებდა, ხოლო 1989 წელს მიტროპოლიტის ხარისხი მიანიჭეს. 1996 წლიდან 2009 წლამდე რუსთაველ მიტროპოლიტად იწოდებოდა. 2009 წლის 1 ნოემბრიდან კი მიტროპოლიტი ათანასე პენსიაზე იმყოფებოდა.
გარდაიცვალა 2012 წლის 9 აგვისტოს

გარდაცვალებამდე დაახლოებით ერთი თვით ადრე, მძიმე ავადმყოფი მიტროპოლიტი ათანასე საქართველოს კათოლიკოს-პატრიარქმა, მცხეთა-თბილისის მთავარეპისკოპოსმა და ბიჭვინთისა და ცხუმ-აფხაზეთის მიტროპოლიტმა უწმინდესმა და უნეტარესმა ილია II-მ დიდი სქემით შემოსა. აღკვეცისას მიტროპოლიტ ათანასეს სახელად ეფრემი ეწოდა, წოდება კი შემდეგნაირად შეიცვალა: სქიმმიტროპოლიტი ეფრემი.

## იხილეთ აგრეთვე 
*საქართველოს ეკლესიის წმინდა სინოდი

## რესურსები ინტერნეტში 
*რუსთავისა და მარნეულის მიტროპოლიტი ათანასე

## სქოლიო 
კატეგორია:ქართველი ეპისკოპოსები
კატეგორია:დაბადებული 4 თებერვალი
კატეგორია:დაბადებული 1936
კატეგორია:გარდაცვლილი 9 აგვისტო
კატეგორია:გარდაცვლილი 2012
კატეგორია:ქართველი ეპისკოპოსები
კატეგორია:გურჯაანის მუნიციპალიტეტში დაბადებულები
ვითბელტი (დასავლეთი ავსტრალია)

**ვითბელტი** () — რეგიონი ავსტრალიის შტატ დასავლეთ ავსტრალიაში. მდებარეობს შტატის სამხრეთ-დასავლეთ ნაწილში. დასავლეთით ესაზღვრება ინდოეთის ოკეანე, პერთის მეტროპოლიტური ზონა და პილი, ჩრდილოეთით — მიდ-უესტი, აღმოსავლეთით — გოლდფილს-ესპერანსი, სამხრეთით — საუზ-უესტი და გრით-საუზერნი. მისი ფართობი 154 862 კმ²-ია (შეიცავს კუნძულებსაც), ხოლო მოსახლეობა — 72 000 კაცი.

კატეგორია:დასავლეთ ავსტრალიის რეგიონები
ქერიღო

**ქერიღო** — უღელტეხილი საქართველოსა და რუსეთის (ჩეჩნეთი) საზღვარზე, კახეთის მხარეში, ახმეტის მუნიციპალიტეტში. მდებარეობს პირიქითის ქედზე. სიმაღლე ზღვის დონიდან 3140 მ. აგებულია ლიასური თიხაფიქლებით. ქერიღო პირიქითი ალაზნის ხეობას აკავშირებს ჩრდილოეთით მდებარე ტებულოს ხეობასთან (ქისტეთი). ქერიღო შემოსილია ალპური მდელოებით.

## ლიტერატურა
კატეგორია:კახეთის მხარის უღელტეხილები
კატეგორია:კახეთის კავკასიონის უღელტეხილები
საუზ-უესტი (დასავლეთი ავსტრალია)

**საუზ-უესტი** () — რეგიონი ავსტრალიის შტატ დასავლეთ ავსტრალიაში. იგი მდებარეობს შტატის სამხრეთ-დასავლეთ ნაწილში. რეგიონის ფართობი 23 970 კმ²-ია, ხოლო მოსახლეობა — 123 000 კაცი.

## კლიმატი 
საუზ-უესტში გავრცელებულია ხმელთაშუაზღვის კლიმატი, მშრალი ზაფხულითა და ნესტიანი ზამთრით. ყოველწლიურად დაახლ. 900 მმ ნალექი მოდის, ძირითადად მაისსა და სექტემბერში. ივლისის მაქსიმალური ტემპერატურა 16 °C-ია, ხოლო თებერვლის — 29 °C.

## სქოლიო
Coming Back to Life

„**Coming Back to Life**“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან *The Division Bell*. *David Gilmour in Concert*-ს თანახმად, დეივიდ გილმორის თქმით, იგი ეძღვნება მის მეუღლეს, პოლი სემსონს.

ამერიკულ პრომოსინგლში ამ სიმღერით შეტანილია საკონცერტო ვერსია ალბომიდან *Pulse* – როგორც შემოკლებული, ასევე ვრცელი სახით.

## კომპოზიცია
სიმღერა სრულდება მაჟორულ ტონალობაში. დო მაჟორის აკორდით დაწყებული, იგი გადადის გილმორის ვოკალურ შესავალში, რასაც მოჰყვება დასარტყმელი საკრავების მიერ შექმნილი რითმი. კომპოზიციას თანდათან უერთდება სხვა ინსტრუმენტებიც. სიმღერას ასრულებს იმპროვიზაცია გიტარაზე.

სიმღერა სრულდებოდა ჯგუფის 1994 წლის საკონცერტო ტურნეს მსვლელობისას, დეივიდ გილმორის 2001-2002 წლის აკუსტიკურ კონცერტებზე, და 2006 და 2015-2016 წლების სოლო-ტურნეებში On an Island და Rattle That Lock. იგი აგრეთვე შესრულდა Fender Stratocaster-ის 50 წლიანი იუბილესადმი მიძღვნილ საიუბილეო საღამოზე.

## ჩანაწერები
სიმღერა შეტანილია შემდეგ ალბომებში ან საკონცერტო ვიდეოებში:

**Pulse* (ალბომი) (პინკ ფლოიდი, 1995)
**Pulse* (VHS/DVD) (პინკ ფლოიდი, 1995 [VHS], 2003 [DVD])
**David Gilmour in Concert* (DVD) (დეივიდ გილმორი, 2002)
**Remember That Night* (DVD/Blu-ray) (დეივიდ გილმორი, 2007)
**Live in Gdańsk* (ალბომი, დელუქს-გამოცემის დამატებითი CD) (დეივიდ გილმორი, 2008)

## პერსონალი 
* დეივიდ გილმორი – გიტარა, ვოკალი
* რიჩარდ რაიტი – სინთეზატორები, ორგანი
* ნიკ მეისონი – დასარტყმელი საკრავები, პერკუსია
* გაი პრეტი – ბას-გიტარა
* ჯონ კერინი – სხვა ინსტრუმენტები

## სქოლიო
კატეგორია:1994 წლის სიმღერები
კატეგორია:პინკ ფლოიდის სიმღერები
კატეგორია:სიმღერები დეივიდ გილმორის ავტორობით
შავწყაროსწყალი

**შავწყაროსწყალი**, *ზურტაკეტი*, *ყარაბულახი* — მდინარე ჯავახეთის ზეგანზე, დმანისის მუნიციპალიტეტში. სათავე აქვს ჯავახეთის ქედის აღმოსავლეთ კალთაზე, ზღვის დონიდან 2840 მეტრზე, მარჯვნიდან ერთვის მდინარე ხრამს. საზრდოობს თოვლის, წვიმისა და მიწისქვეშა წყლით. წყალდიდობა გაზაფხულზეა, წყალმცირობა — ზამთარში, არამდგრადი წყალმცირობა — ზაფხულ-შემოდგომაზე. საშუალო წლიური ხარჯი 3,77 მ³/წმ.

## ლიტერატურა
კატეგორია:ქვემო ქართლის მხარის მდინარეები
კატეგორია:დმანისის მუნიციპალიტეტის მდინარეები
კატეგორია:ხრამის შენაკადები
ფიჯის პრეზიდენტი

**ფიჯის პრეზიდენტი** - ფიჯის სახელმწიფოს მეთაური, 5 წლის ვადით ირჩევს მთავართა დიდი საბჭო. მისი როლი მმართველობაში საკმაოდ ნომინალურია. იგი შეიარაღებული ძალების მთავარსარდალია. ფორმალურად ნიშნავს პრემიერ-მინისტრს. 

## ფიჯის პრეზიდენტების სია 
# სიტივენი რაბუკა (Sitiveni Rabuka) — 7 ოქტომბერი 1987 - 5 დეკემბერი 1987.
# პენაია განილაუ (Penaia Ganilau) — 5 დეკემბერი 1987 - 15 დეკემბერი 1993. 
# კამისესე მარა (Kamisese Mara) — 16 დეკემბერი 1993 - 20 მაისი 2000. 
# ფრენკ ბაინიმარამა (Frank Bainimarama) — 29 მაისი 2000 - 13 ივლისი 2000.
# იოსეფა ილოილო (Josefa Iloilo) — 13 ივლისი 2000 - 5 დეკემბერი 2006.
# ფრენკ ბაინიმარამა (Frank Bainimarama) — 5 დეკემბერი 2006 - 4 იანვარი 2007.
# იოსეფა ილოილო (Josefa Iloilo) — 4 იანვარი 2007 - 30 ივლისი 2009.
# ეპელი ნაილატიკაუ (Epeli Nailatikau) — 30 ივლისი 2009 - 12 ნოემბერი, 2015.
# ჯიოჯი კონროტე (Jioji Konrote) — 12 ნოემბერი 2015 - 12 ნოემბერი 2021 
# უილიამე კატონივერე (Wiliame Katonivere) — 12 ნოემბერი 2021 - 12 ნოემბერი 2024
# ნაიქამა ლალაბალავუ (Naiqama Lalabalavu) —  12 ნოემბერი 2024 - დღემდე

## რესურსები ინტერნეტში
* ფიჯის ისტორიის ქრონოლოგია

კატეგორია:ფიჯი
კატეგორია:ოკეანეთის ქვეყნების პრეზიდენტები
*
ტომაჰავკი (იარაღი)

მინი|250პქ|Tomakawk-rmj.JPG|ტომაჰავკი
**ტომაჰავკი** *ტამაჰიკი*, *ტამაჰააკი* (ალგონკინური) — ჩრდილოეთ ამერიკის ჩრდილო-აღმოსავლეთში მცხოვრები ინდიელების დასარტყმელი სატყორცნი იარაღი (გახეხილი ქვის ხისტარიანი ნაჯახი). XVI-XVIII საუკუნეებში გავრცელდა პატარა ნაჯახის ან ჩუგლუგის ფორმის სპილენძისა და რკინის ტომაჰავკები. ინდიელთა წეს-ჩვეულებებში ტომაჰავკს სიმბოლური მნიშვნელობა ჰქონდა, კერძოდ, წითლად შეღებილი ტომაჰავკი ომის გამოცხადების ან სამხრეთ კავშირში მიწვევის ნიშნად ითვლებოდა.

## ლიტერატურა
## რესურსები ინტერნეტში
* ტომაჰავკის დამზადება  
* Fur Trade Axses & Tomahawks 

კატეგორია:ცივი იარაღები
კატეგორია:ინდიელების კულტურა
კატეგორია:იარაღიები ანბანის მიხედვით
ნაურუს პრეზიდენტი

**ნაურუს პრეზიდენტი** — ნაურუს სახელმწიფოს და მთავრობის მეთაური, ირჩევს პარლამენტი საკუთარი წევრებიდან, მას უკავია ასევე მინისტრის პოსტებიც.

## ნაურუს პრეზიდენტების სია
## რესურსები ინტერნეტში
* ნაურუს ისტორიის ქრონოლოგია

კატეგორია:ნაურუ
კატეგორია:ოკეანეთის ქვეყნების პრეზიდენტები
*
ჩარლზ ფერბენკსი

**ჩარლზ უორენ ფერბენკსი** ( დ. 11 მაისი, 1852 — გ.  4 ივნისი, 1918) — ამერიკელი სენატორი ინდიანიდან და აშშ-ის 26-ე ვიცე-პრეზიდენტი, რესპუბლიკელი.

## რესურსები ინტერნეტში
კატეგორია:აშშ-ის ვიცე-პრეზიდენტები
კატეგორია:აშშ-ის სენატორები
კატეგორია:დაბადებული 11 მაისი
კატეგორია:დაბადებული 1852
კატეგორია:გარდაცვლილი 4 ივნისი
კატეგორია:გარდაცვლილი 1918
ტომას მარშალი

**ტომას რაილ მარშალი** (*ინგლ.:* Thomas Riley Marshall ) (დ. 14 მარტი, 1854 — გ.  1 ივნისი, 1925) — ამერიკელი პოლიტიკოსი, აშშ-ის ვიცე-პრეზიდენტი 1913–1921 წლებში, დემოკრატი. 1909-1913 წლებში ინდიანის გუბერნატორი.

## რესურსები ინტერნეტში
* ენციკლოპედია „ბრიტანიკა“

კატეგორია:აშშ-ის ვიცე-პრეზიდენტები
კატეგორია:ინდიანის გუბერნატორები
კატეგორია:დაბადებული 14 მარტი
კატეგორია:დაბადებული 1854
კატეგორია:გარდაცვლილი  1 ივნისი
კატეგორია:გარდაცვლილი 1925
კონელიანო

**კონელიანო  **  () — კომუნა იტალიაში, ვენეტოს ადმინისტრაციულ რეგიონ ტრევიზოს პროვინციაში.    

## დაძმობილებული ქალაქები
*  გარიბალდი
*  როსოში

## ცნობილი ქალაქელები
* ალესანდრო დელ პიერო — ფეხბურთელი, მსოფლიოს 2006 წლის ჩემპიონი
* მარკო დონადელი — ფეხბურთელი
* ჩიმა და კონელიანო — მხატვარი

## რესურსები ინტერნეტში
*ქალაქის ოფიციალური საიტი 

კატეგორია:იტალიის ქალაქები
არისტობულე (სამოცდაათთაგანი)

thumb|არისტობულე მოციქული
**მოციქული არისტობულე** ()  - ქრისტეს მოციქული,  ბრიტანეთის ეპისკოპოსი, მართლმადიდებელი ეკლესიის წმინდანი, ხსენების დღე   არის ძველი სტილით 16 მარტი და 31 ოქტომბერი, ახალი სტილით -29 მარტი და 13 ნოემბერი. კათოლიკური ეკლესია - 16 მარტი

დაიბადა კვიპროსზე. იგი თავის ძმასთან, წმინდა მოციქულ ბარნაბასთან ერთად წმინდა პავლე მოციქულს მოხსენიებული ჰყავს რომაელთა მიმართ ეპისტოლეში (რომ. 16,10). მოციქულმა პავლემ არისტობულეს ეპისკოპოსად დაასხა ხელი და ბრიტანეთში გაგზავნა, სადაც მან ბევრი წარმართი მოაქცია ქრისტეს სჯულზე და უფლისთვის სათნო ღვაწლში მშვიდობით მიიცვალა.

## იხილეთ აგრეთვე 
* ქრისტეს სამოცდაათი მოციქული

## ლიტერატურა 
* წმიდანთა ცხოვრება, ტომი I, თბილისი, 2001 წ.

კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
კატეგორია:დაბადების წელი უცნობია
თბილისის გერბი

მარჯვნივ|200 პქ
**თბილისის გერბი** — თბილისის თვითმმართველი ქალაქის სახელმწიფო სიმბოლო დროშასთან ერთად.  მიღებულია  ქ. თბილისის საკრებულოს 2005 წლის 8 ივნისის 15-1 გადაწყვეტილების საფუძველზე.

## აღწერილობა 
ქალაქ თბილისის გერბი, როგორც ქართული ფარი, მრგვალი ფორმის, დამწერლობით შექმნილი კომპოზიციაა. ასომთავრული „თან“ ასონიშნის გრაფირებით აგებული ხოხბისა და მიმინოს განზოგადებული მხატვრული ფორმა და ასოთა თანმიმდევრობა ერთ მთლიან სიმბოლოდ აღიქმება და გამოხატავს დედაქალაქის ლეგენდის არსს.

გერბის ზემო ნახევარსფეროს კიდეზე განლაგებულია შვიდი შვიდქიმიანი ვარსკვლავი. ძირითად გამოსახულებას ეხვევა მუხის რტო — მარადიულობისა და ძლიერების სიმბოლო, რომლის ძირშიც იქმნება ჯვრისებური ტიხარი, სადაც ასომთავრულად (მრგვლოვანი) და ნუსხა-ხუცურად ჩაწერილია „თბილისი“.

გერბის ღერძულ დაბოლოებას წარმოადგენს წყლის თემა. თბილისის გერბი დედაქალაქის ლეგენდაზე აღმოცენებული ჰერალდიკური ნიშანია.

2024 წელს თბილისის მუნიციპალიტეტის მერიამ გამოაცხადა კონკურსი ახალი სახელმწიფო მნიშვნელობის სიმბოლოების (გერბი და დროშა) ნიმუშების შერჩევის მიზნით.

## რესურსები ინტერნეტში 
* თბილისის ოფიციალური საიტი 
## სქოლიო
კატეგორია:საქართველოს მუნიციპალური გერბები
კატეგორია:თბილისი
კატეგორია:გერბები ანბანის მიხედვით
თბილისის დროშა

მინი|252x252პქ|თბილისის დროშა
**თბილისის დროშა** — თბილისის თვითმმართველი ქალაქის სახელმწიფო ტერიტორიული სიმბოლო გერბთან ერთად. ავტორი — ემირ ბურჯანაძე.

## აღწერილობა 
ქალაქ თბილისის დროშა სწორკუთხა ფორმისაა — თეთრ ფერზე მკვეთრი, ურთიერთგადამკვეთი, ფართო, მუქი ცისფერი და შედარებით ვიწრო ოქროსფერი ზოლებით.   გადაკვეთის ადგილი აქცენტირებულია ქალაქ თბილისის გერბის გრაფიკული გამოსახულებით მუქ წითელ ფონზე, რომლის ირგვლივ შვიდი ოქროსფერი შვიდქიმიანი ვარსკვლავია განლაგებული. ზოლთა ამგვარი ურთიერთდამოკიდებულება სიმბოლურია.

თბილისის დროშა ოთხფეროვანია: თეთრი, მუქი ცისფერი, ოქროსფერი და მუქი წითელი, ხოლო შესრულებისთვის იგულისხმება სამი ფერი თეთრ ფონზე.

2024 წელს თბილისის მუნიციპალიტეტის მერიამ გამოაცხადა კონკურსი ახალი სახელმწიფო მნიშვნელობის სიმბოლოების (გერბი და დროშა) ნიმუშების შერჩევის მიზნით.

## რესურსები ინტერნეტში 
* თბილისის სიმბოლიკა — თბილისის მერიის ოფიციალური საიტი
## სქოლიო
კატეგორია:საქართველოს მუნიციპალური დროშები
კატეგორია:თბილისი
კატეგორია:დროშები ანბანის მიხედვით
IGoogle

thumb|230px|iGoogle-ის ლოგო
**iGoogle** (ოფიციალურად **Google Personalized Homepage** () და **Google IG**) - Google-ის სერვისი, AJAX-ზე დაფუძნებული მთავარი გვერდით ან პერსონალურ ვებ პორტალით (ძირითადად როგორიცაა Netvibes, Pageflakes, My Yahoo!). Google-მა ოფიციალურად აამუშავა სერვისი 2005 წლის მაისში. იგი საშუალებას იძლევა, რომ მთავარ გვერდზე მომხმარებლებმა დაამატონ Google Gadgets-ები (მსგავსადდ როგორიცაა Google Desktop-ზე).

2007 წლის 30 აპრილს, Google-მა შეუცვალა "Google Personalized Homepage"-ს სახელი და დაარქვა "iGoogle" . 2007 წლის 17 ოქტომბრის მონაცამებით, Google-ს გქონდა სერვისის 42 ენიანი ვერსია და 70 ქვეყნის დომენი.

## რესურსები ინტერნეტში 
დაარქივებული ოფიციალური ვებ გვერდი

## სქოლიო 
კატეგორია:Google-ის სერვისები
არქიფო (სამოცდაათთაგანი)

**მოციქული არქიფო** ან **არქიპო** () — ქრისტეს 70 მოციქულთაგანი. მართლმადიდებელ ეკლესიაში მისი ხსენების დღეა /,  (მოციქულ ფილიპესთან ერთად) და  (სამოცდაათ მოციქულთა კრება), კათოლიკურში — 20 მარტი.

## ცხოვრება და მოღვაწეობა
წმინდა მოციქული არქიფო, ფილიმონი და ფილიმონის მეუღლე აპფია მოწამეობრივად აღესრულნენ იმპერატორ ნერონის (54-68) მიერ ქრისტიანთა დევნისას. წარმართული დღესასწაულის დროს ქრისტიანულ ტაძარში, სადაც ღვთისმსახურება აღესრულებოდა, გააფთრებული ბრბო შეცვივდა. ყველანი დაფრთხნენ და დაიფანტნენ, დარჩნენ მხოლოდ: ფილიმონი, არქიფო და აპფია. უღმერთოებმა შეიპყრეს ისინი. გამხეცებული წარმართების მიერ სასტიკად ნაგვემმა და დანებით დასერილმა არქიფომ სამსჯავრომდე ვერ მიაღწია - გზაშივე გარდაიცვალა, წმინდა ფილიმონი და აპფია კი მმართველის ბრძანებით ქვებით ჩაქოლეს.

## იხილეთ აგრეთვე 
* ქრისტეს სამოცდაათი მოციქული

## ლიტერატურა 
* წმიდანთა ცხოვრება, ტომი IV, თბილისი, 2003 წ.

## სქოლიო
კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
ასინკრიტე (სამოცდაათთაგანი)

**მოციქული ასინკრიტე** - ქრისტეს მოციქული, გირკანიის ეპისკოპოსი, ქადაგებდა მცირე აზიაში, მართლმადიდებელი ეკლესიის წმინდანი, ხსენების დღე არის ძველი სტილით 8 აპრილი, ახალი სტილით - 21 აპრილი. 

## იხილეთ აგრეთვე 
* ქრისტეს სამოცდაათი მოციქული

## ლიტერატურა 
* წმიდანთა ცხოვრება, ტომი II, თბილისი, 2001 წ.

კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
Blogger (სერვისი)

thumb|222px|Blogger-ის მთავარი გვერდი
**Blogger** - ბლოგის შესაქმნელი სისტემა. იგი შექმნა 1999 წლის 23 აგვისტოს პირა ლებსმა, რომელიც 2003 წელს იყიდა Google-მა. სერვისი განთავსებულია www.blogger.com-ზე, ხოლო ბლოგები Google-ის სუბდომენზე, blogspot.com-ზე.

2008 წლის ოქტომბერში, თურქეთმა დროებით დაბლოკა Blogger თავის ქვეყანაში. 

სერვისზე ბლოგების რაოდენობა შეზღუდული არაა. თითოეული გვერდის ზომის ლიმიტი 1MB-ს შეადგენს. სურათის მაქსიმალური ზომა 250 KB-ია. გუნდის წევრების (რომლებიც წერენ სტატიებს) მაქსიმალური რაოდენობა 100 მომხმარებელია.

## რესურსები ინტერნეტში 
* .
* Blogger  Open Directory Project-ზე.

კატეგორია:Google-ის სერვისები
კატეგორია:ვირტუალური კომუნიკაციები
Lost For Words (სიმღერა)

„**Lost For Words**“ — ინგლისური პროგრესული როკ-ჯგუფ პინკ ფლოიდის სიმღერა ალბომიდან *The Division Bell*. 
 
სიმღერა აშშ-ის რადიოსთვის პრომო-სინგლის სახით გამოიცა, ალბომის გამოცემამდე ერთი კვირით ადრე. კანადის ჩარტში სიმღერამ #53 პოზიციამდე მიაღწია.

სიმღერა იწყება ჯაჭვის და კარიბჭის ხმებით. მესამე სტროფის შემდეგ გაისმის ფრაგმენტი კრივის მოედნიდან. ალბომის ბუკლეტზე, ტექსტის გვერდით მოთავსებულია მოკრივის ხელთათმანების სურათი. იგივე სურათი გამოყენებულია პრომო-სინგლზე.

ეს კომპოზიცია, ჯგუფის მოყვარულების აზრით, შეიცავს რამდენიმე მინიშნებას ჯგუფის წარსულზე, მათ შორის - როჯერ უოტერსის პიროვნებაზე. ტექსტში დეივიდ გილმორი ახსენებს, რომ იგი თავის მტრებს მეგობრობის ხელს უწვდის, „მაგრამ ისინი მკვახედ ისტუმრებენ“.

სიმღერა დროდადრო სრულდებოდა ჯგუფის 1994 წლის ტურნეს მსვლელობისას.

## სიმღერების სია
## სქოლიო
კატეგორია:1994 წლის სიმღერები
კატეგორია:პინკ ფლოიდის სიმღერები
კატეგორია:სიმღერები დეივიდ გილმორის ავტორობით
გაიოზი (სამოცდაათთაგანი)

**მოციქული გაიოზი** — ქრისტეს მოციქული, ეფესოს ეპისკოპოსი მოციქულ ტიმოთეს შემდგომ, მართლმადიდებელი ეკლესიის წმინდანი, ხსენების დღე არის ძველი სტილით 5 ნოემბერი, ახალი სტილით — 18 ნოემბერი. 

## იხილეთ აგრეთვე 
* ქრისტეს სამოცდაათი მოციქული

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
ფასკუნჯი (მრავალმნიშვნელოვანი)

**ფასკუნჯი** შეიძლება აღნიშნავდეს:
----
*ფასკუნჯი — ფრინველი
*ფასკუნჯი — ქართული ყოველკვირეული გაზეთი
*ფასკუნჯი — ქართული ზღაპრის პერსონაჟი
უფლებათა ბილი 1689

**უფლებათა ბილი 1689** () — დიდ ბრიტანეთში პარლამენტის 1689 წლის კონსტიტუციური აქტი, რომელმაც განამტკიცა მსხვილი ბურჟუაზიისა და მიწათმფლობელი არისტოკრატიის ნაწილის გამარჯვება აბსოლუტიზმზე და მონარქიაზე . პარლამენტის თანხმობის გარეშე მეფეს უფლება არ ჰქონდა ამიტომ პარლამენტის ლიდერი ლედი მარიასთან სიყვარულით დაკავდა და ასე მიიღო უფლება , შეეჩერებინა კანონის მოქმედება და აღსრულება, აეკრიფა გადასახადი ტახტის საჭიროებისათვის და ა.შ. უფლებათა ბილმა გამოაცხადა პეტიციის უფლება, საპარლამენტო დებატებისა და პარლამენტის არჩევნების თავისუფლება; საფუძველი ჩაუყარა ინგლისის კონსტიტუციურ მონარქიას.

## ლიტერატურა
კატეგორია:ინგლისის კონსტიტუციური კანონები
კატეგორია:გაერთიანებული სამეფოს კონსტიტუცია
ალექსანდრე ფირცხალაიშვილი

**ალექსანდრე ფირცხალაიშვილი** (დ. 1888, ოზურგეთი — გ. 23 მარტი, 1965, თბილისი) — ქართველი საბჭოთა ისტორიკოსი, ისტორიის მეცნიერებათა დოქტორი (1942), პროფესორი (1945). საქართველოს სსრ-ის მეცნიერების დამსახურებული მოღვაწე (1961). 1915 წელს დაამთავრა კიევის უნივერსიტეტის ისტორიულ-ფილოლოგიური ფაკულტეტი. 1912 წელს უნივერსიტეტში სწავლის დროს კვალიფიკაციის ასამღლებლად მიავლინეს გერმანიაში, ჰაიდელბერგის უნივერსიტეტში. საქართველოში დაბრუნების შემდეგ ფირცხალაიშვილი ეწეოდა პედაგოგიურ მოღვაწეობას. 1929 წელს მიიწვიეს თბილისის სახელმწიფო უნივერსიტეტში, სადაც მუშაობდა გარდაცვალებამდე. კითხულობდა ლექციების კურსს სსრკ-ის ხალხთა ისტორიაში. იკვლევდა XIX საუკუნის საქართველოს ისტორიას, აგრეთვე საქართველო-რუსეთის ურთიერთობას. აქვს ნაშრომები სკოლაში ისტორიის სწავლების შესახებ.

## ლიტერატურა 
კატეგორია:ქართველი ისტორიკოსები
კატეგორია:დაბადებული 1888
კატეგორია:გარდაცვლილი 23 მარტი
კატეგორია:გარდაცვლილი 1965
კატეგორია:ოზურგეთში დაბადებულები
ფასკუნჯი (გაზეთი)

**„ფასკუნჯი“** — ქართული ყოველკვირეული ლიტერატურულ-მხატვრული გაზეთი ეროვნულ-პატრიოტული მიმართულებისა. გამოდიოდა თბილისში 1908-1909 წლებში (1908 წელს გამოიცა 8 ნომერი, 1909 წელს – 17), 1910 წელს №1 გამოვიდა ჟურნალის სახით. რედაქტორ-გამომცემელი – გ. ტატიშვილი. აშუქებდა ლიტერატურის, ხელოვნების, მუსიკისა და თეატრის საკითხებს. დაბეჭდილია ილია ჭავჭავაძის, სოფრომ მგალობლიშვილის, დუტუ მეგრელის, სანდრო შანშიაშვილის, ნინო ნაკაშიძის, განდეგილის (დომინიკა ერისთავის), შიო მღვიმელის ნაწარმოებები; კიტა აბაშიძის ზაქარია ფალიაშვილისა და სხვათა სტატიები; ფრიდრიხ შილერის, ალფრედ დე მიუსეს, ედგარ ალან პოს, ემილ ვერჰარნის, მორის მეტერლინკის, საადის, მიხეილ ლერმონტოვისა და კონსტანტინე ბალმონტის ნაწარმოებთა თარგმანები.

## ლიტერატურა
კატეგორია:საქართველოს გაზეთები
კატეგორია:ქართულენოვანი გაზეთები
დიუნკერკი

**დიუნკერკი** (, ) — ქალაქი საფრანგეთში. მდებარეობს ქალაქ კალედან აღმოსავლეთით. ქალაქი და მისი შემოგარენი მდებარეობს ყოფილი ფლანდრიის საგრაფოს ტერიტორიაზე.

## დამეგობრებული ქალაქები 
*  კრეფელდი, გერმანია. 1974 წლის 15 ივნისიდან.
*  მიდლზბრო, ინგლისი. 1976 წლის 12 აპრილიდან.
*  ღაზა, პალესტინა.
*  რიგა, ლატვია. 1960 წლიდან.
*  როსტოკი, გერმანია 1960 წლიდან.
*  ვიტორია, ბრაზილია.
*  კორუმბა, ბრაზილია.
*  რამათ-ჰაშარონი, ისრაელი.

## რესურსები ინტერნეტში 
* ოფიციალური საიტი   
* ტურიზმის ოფისის საიტი   

კატეგორია:ზემო საფრანგეთის ქალაქები
საფრანგეთის სენატი

[thumb|300px|left|[ლუქსემბურგის სასახლე, სადაც სენატის შენობაა განლაგებულია.]]
**სენატი** ()  — საფრანგეთის თანამედროვე პარლამენტის ზემო პალატა და საფრანგეთის საკანონმდებლო ხელისუფლების ერთ-ერთი განშტოება. საფრანგეთის ქვემო პალატისგან განსხვავებით,  ზემო პალატა არ არის ცხარე დებატების ადგილი, რის გამოც მასმედიის ყურადღებაც მისდამი ნაკლებია. სენატის სახელს ასევე ატარებდა პარლამენტის ზემო პალატა საფრანგეთის რევოლუციის დროს 1799—1804 წლებში. პარლამენტარები ირჩევიან 6 წლის ვადით, და მათი რიცხვი 2010 წელს 346 ადამიანია. საფრანგეთის რევოლუციის დროდან, ტრადიციულად, მემარჯვენე პარტიები იკავებენ სენატის მარჯვენა ნაწილს, ხოლო მემარცხენეები - მარცხენა ნაწილს.

## იხილეთ აგრეთვე 
* ლუქსემბურგის სასახლე
* საფრანგეთის ეროვნული ასამბლეა

## რესურსები ინტერნეტში 
* ოფიციალური მისამართი ინტერნეტში

კატეგორია:საფრანგეთის მთავრობა
კატეგორია:პარლამენტის ზედა პალატები ქვეყნების მიხედვით
საფრანგეთის დროშა

**საფრანგეთის დროშა** () — საფრანგეთის ერთ–ერთი სახელმწიფო ნიშანი (გერბთან და ჰიმნთან ერთად), სამფეროვანი ქსოვილი. ფერები განლაგებულია ვერტიკალურად, შემდეგი თანმიმდევრობით: ლურჯი, თეთრი, წითელი.

## აღწერა 
დროშაზე დატანილი ფერები ბოლოს დამტკიცდა 1980–იან წლებში პრეზიდენტ ვალერი ჟისკარ-დ’ესტენის მიერ:

საფრანგეთის ნაციონალური დროშის სიგრძისა და სიმაღლის შეფარდება არის 2:3. დროშაზე დატანილი ფერების ვერტიკალური ზოლები თანაბარი არაა, მათი სისქეები ისე შეეფარდება ერთმანეთს, როგორც 30:33:37. ეს ეგრეთ წოდებული „ოპტიკური პროპორცია“ განკუთვნილია დროშის ფრიალისას უკეთესი ვიზუალური ეფექტის მოსახდენად.

## რესურსები ინტერნეტში
* 

კატეგორია:მსოფლიოს ქვეყნების დროშები
კატეგორია:საფრანგეთის ეროვნული სიმბოლოები
კატეგორია:დროშები ანბანის მიხედვით
ედით უორტონი

**ედით უორტონი** (; დ. 24 იანვარი, 1862 – გ. 11 აგვისტო, 1937) — ამერიკელი მწერალი ქალი. 1907 წლიდან საფრანგეთში ცხოვრობდა. წერდა ლექსებს, სტატიებს, მოთხრობებს. ავტორია 20-მდე რომანისა, რომელთაგან აღსანიშნავია „სიხარულის სახლი“ (1905), „ქვეყნის ადათი“ (1913), „უმანკოების ხანა“ (1920, პულიცერის პრემია მხატვრულ ლიტერატურაში) და სხვა.

## ლიტერატურა
## სქოლიო
კატეგორია:დაბადებული 1862
კატეგორია:გარდაცვლილი 1937
კატეგორია:XIX საუკუნის ამერიკელი რომანისტები
კატეგორია:XX საუკუნის ამერიკელი რომანისტები
კატეგორია:ამერიკელი ქალი რომანისტები
კატეგორია:პულიცერის პრემიის გამარჯვებულები რომანისთვის
კატეგორია:ნიუ-იორკელი მწერლები
კატეგორია:XIX საუკუნის ამერიკელი ქალი მწერლები
კატეგორია:XX საუკუნის ამერიკელი ქალი მწერლები
კატეგორია:მწერლები ანბანის მიხედვით
კატეგორია:ნიუ-იორკში დაბადებულები
Google-ის შენაძენების სია

მინი|300პქ|Google-ის ლოგო.

Google — კომპიუტერის პროგრამებისა და საძიებო სისტემის კომპანია. თითოეული შენაძენი არის განსაზღვრული კომპანიის შესასრულებლად, ზუსტი განსაზღვრების გარეშე. შეძენის თარიღად მიჩნეულია შეთანხმების დღე Google-სა და შენაძენ კომპანიას ან მის ყოფილ მფლობელს შორის. თითოეული შენაძენის ღირებულება ჩამოწეილია აშშ დოლარით, რადგან Google-ის მთავარი შტაბი მდებარეობს აშშ-ში. თუ შენაძენის ფასი არ მითითებული, ანუ ეს ინფორმაცია არ გამჟღავნებულა.

Google-ის უდიდესი შენაძენი არის DoubleClick, ონლაინც რეკლამის კომპანია, რომელიც შეიძინა 3.1 მილიარდ აშშ დოლარად. Google-ის მიერ შეძენილი კომპანიების უდიდესი ნაწილი დაფუძნებულია აშშ-ში, ხოლო მათგან დიდი პროცენტი სან ფრანცისკოს ყურის ზონაში. 2009 წლის ნოემბრის მონაცემებით, Google-ს აქვს 59 შენაძენი.

## შენაძენები 
## იხილეთ აგრეთვე 
* Yahoo!-ს შენაძენების სია
* Microsoft Corporation-ის მიერ შეძენილი კომპანიების სია

## შენიშვნები 
*  იყიდა 2.6%-იანი წილით.
*  იყიდა 5%-იანი წილით
*  იყიდა 4%-იანი წილით

## რესურსები ინტერნეტში 
* Google-ის სამხრეთ კალიფორნიის შენაძენები
* Google-ის შენაძენების ინფოგრაფიკა 

## სქოლიო
შენაძენები
რენი

**რენი** () — ქალაქი აღმოსავლეთ ბრეტანში, ჩრდილო-დასავლეთ საფრანგეთში. ის არის ამ რეგიონის ადმინისტრაციული ცენტრი. მოსახლეობა — 211,373 (2013).

## რესურსები ინტერნეტში
* 
* ქალაქის საკრებულოს საიტი 

კატეგორია:საფრანგეთის ქალაქები
არტემი (სამოცდაათთაგანი)

**მოციქული არტემი** ()  - ქრისტეს მოციქული,  ქალაქ ლუსტრის (ლიკაონია) ეპისკოპოსი, მართლმადიდებელი ეკლესიის წმინდანი, ხსენების დღე   არის ძველი სტილით 30 ოქტომბერი, ახალი სტილით - 12 ნოემბერი. 

## იხილეთ აგრეთვე 
* ქრისტეს სამოცდაათი მოციქული

## ლიტერატურა 
* წმიდანთა ცხოვრება, ტომი IV, თბილისი, 2003 წ.

კატეგორია:I საუკუნის ქრისტიანი წმინდანები
კატეგორია:ქრისტეს სამოცდაათი მოციქული
კატეგორია:მართლმადიდებელი ეკლესიის წმინდანები
ჯორჯ კლინტონი (ვიცე-პრეზიდენტი)

**ჯორჯ კლინტონი** ( დ. 26 ივლისი, 1739 — 20 აპრილი, 1812) — ამერიკელი სამხედრო და პოლიტიკოსი, აშშ-ის ერთ-ერთი დამაარსებელი. იგი იყო ნიუ-იორკის პირველი გუბერნატორი და შემდეგ აშშ-ის ვიცე-პრეზიდენტი 1805 წლიდან გარდაცვალებამდე.

## რესურსები ინტერნეტში
კატეგორია:აშშ-ის ვიცე-პრეზიდენტები
კატეგორია:ნიუ-იორკის გუბერნატორები
კატეგორია:დაბადებული   26 ივლისი
კატეგორია:დაბადებული 1739
კატეგორია:გარდაცვლილი  20 აპრილი
კატეგორია:გარდაცვლილი 1812
აარონ ბური

**აარონ ბური, უმც.** ( დ. 6 თებერვალი, 1756 — გ. 14 სექტემბერი, 1836) — ამერიკელი პოლიტიკოსი, ამერიკის რევოლუციური ომის მონაწილე და მოგზაური. აშშ-ის ვიცე-პრეზიდენტი 1801–1805 წლებში თომას ჯეფერსონის ადმინისტრაციაში.

## რესურსები ინტერნეტში
კატეგორია:აშშ-ის ვიცე-პრეზიდენტები
კატეგორია:აშშ-ის სენატორები
კატეგორია:დაბადებული 6 თებერვალი
კატეგორია:დაბადებული 1756
კატეგორია:გარდაცვლილი 14 სექტემბერი
კატეგორია:გარდაცვლილი 1836
ნუბია

მინი|ნუბიის რეგიონი დღეს
**ნუბია** — რეგიონი აფრიკაში, ნილოსის სანაპიროზე, თანამედროვე ეგვიპტისა და სუდანის ტერიტორიაზე. მოიცავს მიწებს ნილოსის პირველი ჭორომიდან (ასუანი, ეგვიპტე) მეექვსე ჭორომამდე (ქარიმა, სუდანი). რეგიონის თანამედროვე სახელწოდება, სავარაუდოდ, უნდა მომდინარეობდეს ძველი ეგვიპტური სიტყვიდან – „nb.w“ (ასევე nab ̆w; *nub* – კოპტ. ოქრო).

პოსტ-კლასიკურ ეპოქაში რეგიონში არსებობდა რამდენიმე ნუბიური სამეფო (მაკურიის სამეფო, ნობატია, ალვას სამეფო), რომელთაგანაც ბოლო 1504 წელს დაეცა. ამის შემდეგ ნუბია ეგვიპტემ და სენარის სასულთნომ გაიყვეს, რამაც ნუბიელების არაბიზაცია გამოიწვია. ნუბია ხელახლა XIX საუკუნეში, ოსმალური ეგვიპტის შემადგენლობაში გაერთიანდა და შემდგომ 1899–1956 წლებში ანგლო-ეგვიპტური სუდანის ფარგლებში. 

## ლიტერატურა 
*Adam, William Y. (1977): *Nubia: Corridor to Africa*, London.
*"Black Pharaohs", *National Geographic*, Feb 2008
*Bulliet et al. (2001): *Nubia, The Earth and Its Peoples*, pp.&nbsp;70–71, Houghton Mifflin Company, Boston.
*Emberling, Geoff (2011): *Nubia: Ancient Kingdoms of Africa*. New York: Institute for the Study of the Ancient World.
*Fisher, Marjorie, et al. (2012): *Ancient Nubia: African Kingdoms on the Nile*. The American University in Cairo Press.
*Hassan, Yusuf Fadl (1973): *The Arabs and the Sudan*, Khartoum.
*Jennings, Anne (1995) *The Nubians of West Aswan: Village Women in the Midst of Change*, Lynne Reinner Publishers.
*Thelwall, Robin (1978): "Lexicostatistical relations between Nubian, Daju and Dinka", *Études nubiennes: colloque de Chantilly, 2–6 juillet 1975*, 265–286.
*Thelwall, Robin (1982) 'Linguistic Aspects of Greater Nubian History', in Ehret, C. & Posnansky, M. (eds.) *The Archeological and Linguistic Reconstruction of African History .* Berkeley/Los Angeles, 39–56.
*Török, László (1997): *The Kingdom of Kush: Handbook of the Napatan-Meroitic Civilization*. Brill Academic Publishers.
*Valbelle, Dominique, and Bonnet, Charles (2006): *The Nubian Pharaohs*. New York: The American University in Cairo Press.

## რესურსები ინტერნეტში 
*African Kingdoms
*Ancient Sudan Website 
*Racism and the Rediscovery of Ancient Nubia
*Medieval Sai Project
*"Journey to Ethiopia, Eastern Sudan, and Nigritia"

კატეგორია:ნუბია
კატეგორია:ისტორიული ტერიტორიები (აფრიკა)
კატეგორია:სუდანის ისტორია
მანში

**მანში** — საფრანგეთის დეპარტამენტი ქვემო ნორმანდიაში. სახელი დარქმეული აქვს ლა-მანშის მიხედვით, რომელიც არის ინგლისის არხის ფრანგული სახელი. 

## რესურსები ინტერნეტში
* მანშის დეპარტამენტის ოფიციალური საიტი 
* მანშის ფიკიენციკლოპედია

კატეგორია:ნორმანდია
იუნესკოს მსოფლიო მემკვიდრეობის ძეგლები საფრანგეთში

მინი|400x400პქ
2019 წლის მონაცემებით საფრანგეთში 43 **იუნესკოს მსოფლიო კულტურული მემკვიდრეობის ძეგლია**.

## სტატისტიკა 
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 1007 ძეგლია შეტანილი, მათ შორის 4,1 % საფრანგეთის ძეგლებია.

მათ შორის:
* 39 კულტურული ობიექტი
* 3 ბუნების ძეგლი
* 1 შერეული ტიპის ობიექტი

18 კულტურული ობიექტი ადამიანური გენიის შედევრია (კრიტერიუმი i) და 2 ობიექტი — ბუნებრივი ფენომენალური, განსაკუთრებული სილამაზით და ესთეტიკური მნიშვნელობებით გამოირჩევა (კრიტერიუმი vii).

## ცხრილი 
ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში დამატების თარიღის მიხედვით.

## იხილეთ აგრეთვე 
* მსოფლიო მემკვიდრეობა
* იუნესკო

## რესურსები ინტერნეტში 
* იუნესკოს ოფიციალური საიტი. კულტურული მემკვიდრეობის ძეგლები საფრანგეთში
* კულტურული მემკვიდრეობის ძეგლები საფრანგეთში 

*
სამსარი (სოფელი)

**სამსარი** – ახალქალაქის მუნიციპალიტეტის სოფლების დიდი სამსარისა და პატარა სამსარის ძველი სახელწოდება.

## ლიტერატურა
კატეგორია:საქართველოს სოფლების ძველი სახელწოდებები
სულდა

**სულდა** — სოფელი ახალქალაქის მუნიციპალიტეტში, ჯავახეთის ზეგანზე, თემის ცენტრი: (სულდა, ბოზალი, დადეში, მიასნიკიანი). ზღვის დონიდან მდებარეობს 1900 მ-ზე, ახალქალაქიდან დაშორებულია 20 კმ-ით. სოფლის ტერიტორიაზე არის პემზისა და პერლიტის საბადო.

## დემოგრაფია
2014 წლის აღწერის მონაცემებით სოფელში ცხოვრობს 726 კაცი.

## ლიტერატურა
## სქოლიო
კატეგორია:ახალქალაქის მუნიციპალიტეტის სოფლები
DoubleClick

**DoubleClick** — კომპანია, რომელიც ქმნის ინტერნეტ რეკლამებს. მისი კლიენტები არიან სააგენტოები, მარკეტიორები და გამომცემლები, რომლებიც იზიდავენ ისეთ მყიდველებს, როგორებიც არიან: Microsoft, General Motors, Coca-Cola, Motorola, L'Oréal, Palm, Inc., Visa, Nike, Carlsberg და სხვა.

## რესურსები ინტერნეტში 
*GMP
*Performics

კატეგორია:Google-ის შენაძენები
კატეგორია:1996 წელს დაარსებული კომპანიები
კატეგორია:აშშ-ის კომპანიები
სათანჯოს ციხე

**სათანჯოს ციხე** — შუა საუკუნეების ციხესიმაგრე დასავლეთ საქართველოში, ახლანდელი გალის რაიონის სოფელ ჭუბურხინჯთან, სათანჯოს მთის უკიდურეს მაღლობზე. ნანგრევებიღაა მოღწეული. აგებულია VIII-X საუკუნეებში. სათანჯოს ციხე ზღვიდან კარგად მოჩანდა, ამიტომ ორიენტირადაც იყენებდნენ. ზოგი მკვლევარი შეცდომით აქ XIII-XV საუკუნეებში გენუელთა სავაჭრო კოლონიის არსებობას ვარაუდობდა.

ტერიტორია, რომელზეც დგას ეს ციხესიმაგრე, ეკუთვნის გალის რაიონის სოფელ დიხაზურგას. საზღვარი დიხაზურგასა და ჭუბურხინჯს შორის დადგენილი იყო მე-20 საუკუნის შუა პერიოდში. ეს საზღვარი გადის სათანჯოს მთის ჩრდილოეთის კალთაზე (მთელ სიგრძეზე გავლებულ თხრილში ჩაყრილი ნახშირის სახით).

## ლიტერატურა
**ბერაძე თ.*,  ქსე, ტ. 8, გვ. 656, თბ., 1984

კატეგორია:გალის მუნიციპალიტეტის ციხესიმაგრეები
კატეგორია:ეგრისის ციხეები
საფრანგეთის რეგიონები

'*საფრანგეთის რეგიონები* () — ყველაზე მსხვილი ადმინისტრაციული ერთეულები საფრანგეთში. 2016 წლიდან საფრანგეთი იყოფა 18 რეგიონად, რომლებშიც შედის  ხუთი ზღვისიქითა რეგიონი. ამ დაყოფამ შეცვალა 1982-2015 წლებში არსებული დაყოფა 22 რეგიონად. საფრანგეთის რეგიონებს შორის ფართობით ყველაზე დიდია ახალი აკვიტანია 84 061 კმ², ხოლო ზღვისიქითა რეგიონებს შორის ყველაზე დიდია საფრანგეთის გვიანა 83 534 კმ²-ით. ზოგიერთ რეგიონს ამავდროულად აქვს დეპარტამენტის სტატუსი, ასეთებია კორსიკა და ზღვისიქითა დეპარტამენტები. კორსიკას გააჩნია ავტონომია.

რეგიონის საბჭო (კორსიკაში ტერიტორიული ასამბლეა) აირჩევა პირდაპირი წესით 6 წლის ვადით. ის საკუთარი წევრებიდან ირჩევს პრეზიდენტს (თავმჯდომარეს). რეგიონის პრეფექტის ფუნქციას ასრულებს რეგიონის ცენტრალური დეპარტამენტის პრეფექტი.

## რეგიონებების სია 
## იხილეთ აგრეთვე
* საფრანგეთის ადმინისტრაციული დაყოფა
* საფრანგეთის რეგიონების სია
* საფრანგეთის რეგიონების დროშები

## რესურსები ინტერნეტში 
* Guide to the regions of France
* Local websites by region 
* Maps of France 

## სქოლიო 
კატეგორია:საფრანგეთის რეგიონები
უჯმანა

**უჯმანა** — სოფელი საქართველოში, სამცხე-ჯავახეთის მხარის ნინოწმინდის მუნიციპალიტეტში ეშტიის თემში, პატარა აბულის მთის ძირის სიახლოვეს. ზღვის დონიდან მდებარეობს 1950 მ–ზე, ქალაქ ნინოწმინდიდან დაშორებულია 15 კმ-ით. 2002 წლის აღწერის მონაცემებით სოფელში ცხოვრობს 430 კაცი. სოფელში არის საჯარო სკოლა.

## ლიტერატურა 
## სქოლიო
კატეგორია:ნინოწმინდის მუნიციპალიტეტის სოფლები
БМД-2

**БМД-2 «Будка»** (საბრძოლო სადესანტო მანქანა 2) — საბჭოთა მცურავი საბრძოლო მანქანა რომელიც შეიქმნა БМД-1 ის ბაზაზე და იყო სამხედრო სადესანტო მანქანა.მისი დესანტირება შეუძლია Ан-12, Ан-22 და Ил-76.მა უნდა ჩაენაცვლებინა მისი წინა მორბედი БМД-1 თუმცა გადაწყვეილება ვერ განხორციელდა რადგან 1980 წელს საბჭოთა ეკონომიკა კრიზისში იყო.NATO-მ კი მიანიჭა მას სახელი  BMD M1981/1.

### განვითარება 
საბჭოთა არმია ავღანეთის ომში მასობრივად იყენებდა ქვეთთა საბრძოლო მანქანს  BMP-1 - ს და სამხედრო სადესანტო მანქანას BMD-1-ს რომლებიც შეიარაღებულნი იყვნენ  73 მმ ქვემეხით 2A28 "Grom" რომელიც გამოირჩეოდა ნელი სწრაფ სროლით ასევე შეიარაღებაში ჰქონდათ ტანკ საწინააღმდეგო 9M14 "Malyutka" (და მისი მოდიფიკაციები 9M14M "Malyutka-M",9M14P "Malyutka-P") ასევე ჰქონდათ  7.62მმ PKT ტიპის ტყვიამფრქვევები ეს კი იყო ძალიან საშიში დაჯავშნული ტექნიკისთვის თუმცა ავღანელებს საერთოდ არ გააჩნდათ  დაჯავშნული ტექნიკა და ეს შეიარაღება სრულიად არ იყო საჭირო ომში.
1981 წელს ავღანეთის ომში გაგზავნეს ახალი ქვეითთა საბრძოლო მანქანა BMP-2 რომელსაც მისი წინამორბედი BMP-1 ისგან განსხვავებით გააჩნდა 30 მმ 2A42 ქვემეხი რომელიც "Grom"გან განსხვავებით უფრო სწრაფად ისროდა  ასევე მოხდა ტანკსაწინააღმდეგო იარაღების შეცვლა და დაუყენეს  9M113 Konkurs,9M113M "Konkurs-M,9M111 "Fagot",9M111-2 "Fagot" რომელიც უფრო ეფექტიანი იქნებოდა ავღანურ რელიეფზე.
ბე-ემ-პე 2-ის მსგავსად მოდერნიზაცია ჩაუტარეს BMD-1ს და მიიღო ახალი სახელწოდება BMD-2,ახალ სადესანტო მანქანას ჰქონდა 30მმ 2A42 ტიპის ატომატურ ქვემეხი ასევე ეს ქვემეხი დაუყენეს BMD-3 - ს

### საბრძოლო ისტორია 
ბმდ-2 მონაწილეობდა საბჭოთა კავშირის ომი ავღანეთში ასევე აფხაზეთის ომში და რუსეთ საქართველოს ომში

### ოპერატორები 
* რუსეთი - 361 2007 წლის მონაცემებით

* უზბეკეთი - 9

* უკრაინა - 78 

* ინდოეთი - ?

### მოდიფიკაციები 
* ''' BMD-2 (Ob'yekt 916)** - საბაზო ვერსია

* **BMD-2K** - სამეთაურო მოდიფიკაცია

* **BMD-2M''' - მოდერნიზებული ვარიანტი რომელსაც დამატებული ჰქონდა კვამლის ყუმბარები

## იხილეთ აგრეთვე 
* BMD-1

* BMD-3

* BMP-1

* BMP-2

* BMP-3

## რესურსები ინტერნეტში 
* www.military-today.com-ზე 
* www.enemyforces.net-ზე 

კატეგორია:საბრძოლო სადესანტო მანქანები
კატეგორია:იარაღიები ანბანის მიხედვით
ფოკა

**ფოკა** — სოფელი საქართველოში, ნინოწმინდის მუნიციპალიტეტში, თემის ცენტრი (სოფლები: ფოკა, ვლადიმიროვკა). მდებარეობს ფარავნის ტბის სამხრეთ ნაპირას, ზღვის დონიდან 2080 მ-ზე, ქალაქ ნინოწმინდიდან დაშორებულია 28 კმ-ით. 2014 წლის აღწერის მონაცემებით სოფელში ცხოვრობს 1176 კაცი.

## დემოგრაფია
## ღირსშესანიშნაობები
thumb|left|300px|წმინდა ნინოს ეკლესია
ფოკაში მდებარეობს XI საუკუნის შუა წლების ქართული ხუროთმოძღვრების ძეგლი — წმინდა ნინოს დარბაზული ეკლესია. ნაგებია სუფთად გათლილი, ნაწყობი კვადრებით. ინტერიერში კედლები დანაწევრებულია პროფილირებულ იმპოსტებიანი პილასტრებით, რომლებზედაც დაყრდნობილია კამარის საბჯენი თაღები. საკურთხევლის აფსიდში ორი მაღალი, გეგმით ნახევარწრიული ნიშია. დეკორატიული მორთულობა მხოლოდ სამხრეთ ფასადზეა შემონახული. კარ-სარკმელები შემკულია ჩუქურთმებით. ინტერიერში შემონახულია მხატვრობის ფრაგმენტები. კარის თავზე წარწერაში მოხსენიებულია ქართლის კათალიკოსი იოანე ოქროპირი, ხოლო კარის მარჯვნივ წარწერაში — ძეგლის მშენებელი „ხელოსანი ბევრელი“. „მოქცევაჲ ქართლისაჲ“-ს თანახმად, სომხეთიდან საქართველოში ჯავახეთის მთებით შემოსული წმინდა ნინო კაბადოკიელი სწორედ ამ ადგილას შეჩერდა.

სოფელში შემორჩენილია შუა საუკუნეების ციხის ნანგრევები, რომელშიც წინა და ადრე შუა ფეოდალური ხანის სამშენებლო ფენები გამოირჩევა.

## ფოკის განძი
1979 წელს ფოკაში აღმოჩნდა XIV საუკუნის, ილხანების ვერცხლის მონეტების განძი, შეიცავს 155 ვერცხლის დირჰემს. განძის ყველაზე ადრინდელი მონეტა თარიღდება 1310 წლით, უგვიანესი 1316 წლით. ფოკის განძი დაფლული უნდა იყოს 1317 წლის შემდეგ. განძი დაცულია ს. ჯანაშიას სახელობის საქართველოს სახელმწიფო მუზეუმში.

## რელიგია
სოფელში მოქმედებს წმინდა ნინოს დედათა და მამათა მონასტრები. დედათა მონასტერთან არსებობს სამრევლო სკოლა და სამედიცინო კაბინეტი, აგრეთვე მონასტრის მაღაზია. 1989 წლიდან, საქართველოს კათოლიკოს-პატრიარქის, ილია II-ის ლოცვა-კურთხევით ყოველ პირველ ივნისს აღინიშნება წმინდა ნინოს საქართველოში შემოსვლის დღე. ფოკაში ნინოობას საქართველოს წმინდა სინოდის მღვდელმთავრები, სასულიერო პირები და მრევლი ესწრება. ფარავნის ტბაში ტარდება ნათლისღება.

## ლიტერატურა
## სქოლიო
კატეგორია:ნინოწმინდის მუნიციპალიტეტის სოფლები
კალვადოსი

**კალვადოსი** შეიძლება იყოს:

* კალვადოსი — ფრანგული სასმელი
* კალვადოსი — საფრანგეთის დეპარტამენტი
კალვადოსის დეპარტამენტი

**კალვადოსი** — დეპარტამენტი ქვემო ნორმანდიაში. იგი არის იმ 83 დეპარტამენტიდან ერთ-ერთი, რომლებიც შეიქმნა საფრანგეთის რევოლუციის დროს 1790 წლის 4 მარტს.

კატეგორია:საფრანგეთის დეპარტამენტები
ბუღაშენი

**ბუღაშენი** — სოფელი ახალქალაქის მუნიციპალიტეტში, ზაკვის ადმინისტრაციული ერთეულის შემადგენლობაში. მდებარეობს ახალქალაქის პლატოს ჩრდილო-აღმოსავლეთ ნაწილში, მდინარე ბარალეთის მარცხენა მხარეს. ზღვის დონიდან 1720 მ–ზე, ახალქალაქიდან დაშორებულია 14 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 460 ადამიანი.

## ლიტერატურა 
## სქოლიო
კატეგორია:ახალქალაქის მუნიციპალიტეტის სოფლები
რანსი

**რანსი** () — მდინარე ჩრდილო-დასავლეთ საფრანგეთში. სატრანსპორტო არტერია. მიედინება ინგლისის არხში  დინარდსა და სეინტ-მოლოს შორის. სიგრძე — 102 კმ, აუზის ფართობი — 1195 კმ². 

## სქოლიო
კატეგორია:საფრანგეთის მდინარეები
ხანდო (ახალქალაქის მუნიციპალიტეტი)

**ხანდო** — სოფელი საქართველოში, ახალქალაქის მუნიციპალიტეტში, თემის ცენტრი (სოფელი ხანდო). მდებარეობს ახალქალაქის პლატოზე, ზღვის დონიდან 1630 მ-ზე. ახალქალაქიდან დაშორებულია 18 კმ-ით.

## დემოგრაფია
2014 წლის აღწერის მონაცემებით სოფელში ცხოვრობს 1090 ადამიანი.

## ლიტერატურა 
## სქოლიო
კატეგორია:ახალქალაქის მუნიციპალიტეტის სოფლები
ჩუნჩხა

**ჩუნჩხა** — სოფელი ახალქალაქის მუნიციპალიტეტში, თემის ცენტრი (სოფელი ჩუნჩხა). მდებარეობს ახალქალაქის პლატოზე, მდინარე ფარავნის მარცხენა მხარეს. ზღვის დონიდან 1660 მ-ზე, ახალქალაქიდან დაშორებულია 11 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 324 ადამიანი.

## ლიტერატურა 
## სქოლიო
კატეგორია:ახალქალაქის მუნიციპალიტეტის სოფლები
სარმუსი

**სარმუსი**(ძვ. ბერძნული: Σύρμος) - თრაკიული ტომის, ტრიბალების მეფე, რომელიც მართავდა სამეფოს ძვ. წ. IV საუკუნეში. 

ალექსანდრე მაკედონელი ბალკანეთში წესრიგის აღდგენის მიზნით წამოწყებულ ლაშქრობისას, ძვ. წ. 335 წელს ტრიბალების მიწაზე შეიჭრა. სარმუსმა ქალები და ბავშვები კუნძულ პეუკეზე გახიზნა, თვითონ კი ალექსანდრეს წინააღმდეგ საბრძოლველად გაემზადა. მდინარე ლიგინუსთან დამარცხების შემდეგ, სადაც 3,000 მეომარი დაკარგა, თვითონაც გადარჩენილებთან ერთად პეუკეზე გადავიდა. სამი დღის შემდეგ ალექსანდრე კუნძულსაც მიადგა. მან არმიის იქ გადასხმა სცადა, თუმცა მალე დარწმუნდა, რომ საკმარისი გემები არ ჰყავდა და პეუკეზე გამაგრებულ ტრიბალებს თავი მიანება. ამის მიუხედავად მას შემდეგ, რაც ალექსანდრემ გეტებიც დალაშქრა, სარმუსმა მაკედონელთა მეფეს ზავი შესთავაზა, რომელიც მაკედონელმა დააკმაყოფილა. 

## ლიტერატურა 
*უილიამ სმიტი - ბერძნულ-რომაული ბიოგრაფიის და მითოლოგიის ლექსიკონი, გვ.966
*არიანე – *ალექსანდრეს კამპანიები*
*შეფარდი - *ალექსანდრე დიდი ომებში: მისი არმია - მისი ბრძოლები - მისი მტრები* 

## სქოლიო 
კატეგორია:ალექსანდრე მაკედონელი
კატეგორია:თრაკიის მეფეები
ფოკის განძი

**ფოკის განძი** — XIV საუკუნის, ილხანების ვერცხლის მონეტების განძი, რომელიც 1979 წელს აღმოჩნდა სოფელ ფოკაში (ნინოწმინდის მუნიციპალიტეტი). შეიცავს 155 ვერცხლის დირჰემსა და ორიან დირჰემს, რომლებიც მოჭრილია ირანის ილხანის ოლჯაითუს (1304-1317) სახელით სხვადასხვა ზარაფხანაში (თავრიზი, ბაზარი, ბარდა, ბაღდადი, გარნისი, სოლთანიე, სამსუნი, ერზინჯანი). 27 მონეტა მოჭრილია თბილისში, ხოლო 14 — ანისში. განძის ყველაზე ადრინდელი მონეტა თარიღდება 1310 წლით, უგვიანესი 1316 წლით.

ფოკის განძი დაფლული უნდა იყოს 1317 წლის შემდეგ. განძი დაცულია ს. ჯანაშიას სახელობის საქართველოს სახელმწიფო მუზეუმში.

## ლიტერატურა 
კატეგორია:ნინოწმინდის მუნიციპალიტეტის არქეოლოგიური ძეგლები
კატეგორია:საქართველოში აღმოჩენილი განძები